มีประจำเดือนครั้งล่าสุด 25กรกฎา แต่พอครบรอบที่ปจด.มากลับไม่มา(ปกติปจด.จะมาก่อนกำหนด2วันเป็นปกติ) หลังจาก ปจด.ครั้งล่าสุดก็มีเพศสัมพันธ์มาบ่อยๆค่ะ สัปดาห์ละ4-5วันค่ะ ไม่ได้ป้องกันหลั่งข้างนอกตลอดค่ะ และมีก่อนไข่ตก2วันหลั่งข้างนอก อีกครั้ง แบบนี้มีโอกาสท้องไหมคะ ประจำเดือนเลยกำหนดมา3วัน ถ้านับปกติคือ 5วันค่ะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยจะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา โดยเลยกำหนดมา 3 วันแล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา จึงจะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้นหากไม่มีการตั้งครรภ์เกิดขึ้น และหลังจากนี้ ยังคงมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น